(1) बसाखी दा मेला—करसानी सरबन्धी मेलें दा नां लैंदे गै बसाखी दे मेले दी रौनक, रंग-बरंगी झलक ते ढोलै दे ताल कन्ने भांगड़ा नाच दे दक्ख अक्खीं अग्गें फिरन लगदे न। ऐ मेला बसाख म्हीन्ने दी संगरांदी गी लगदा ऐ। इस दिन इक ते नमां बिक्रमी सम्बत रम्ब होंदा ऐ ते दूआ हाड़ी दी फसल जेड़ी कत्ते म्हीन्नै राही जन्दी ऐ, पक्कियै तेआर होई जन्दी ऐ। फसल पक्कने दी इस खुशी च करसान ते करसानी कन्ने सरबन्ध रक्खने आले लोक अंग-अंग च अजीब किसमा दा नशा मसूस करदे न ते केई रोज पैह्‌ले थमां गै इसदी निहालप करन लगदे न :-